Bespreking:Goodnow-saal, Wellington - Wikipedia
Hierdie bladsy is 'n besprekingsbladsy waar verbeteringe tot die Goodnow-saal, Wellington-artikel bespreek word.
Ek het nou nie die ontwikkeling van dinge dopgehou nie, maar sien pas hierdie en wonder of die titel dalk eenvoudig Goodnow-saal kan wees? Is daar enige ander Goodnow-sale waarvoor spesifiek plek gelos moet word? --Alias (kontak) 13:16, 31 Oktober 2016 (UTC)
Nee wat, maar ek het ook al oor 'n hele klompie ander geboue geskryf waarvan die titel die dorp se naam insluit, soos Ballotina, Tulbagh. Morne (kontak) 13:19, 31 Oktober 2016 (UTC)
Ok, wat is die beste oplossing vir konsekwentheid? Voel jy dat dit beste is om die dorpnaam in hierdie gevalle in te los? Die titelriglyne stel meestal die eenvoudiger vorm voor tensy daar dubbelsinnigheid is. Moet ons hierdie gevalle daar beskryf, of wat stel jy voor? --Alias (kontak) 13:29, 31 Oktober 2016 (UTC)
Die Staatsuniversiteit van Kansas het ook 'n Goodnow-saal. Ek dink nie die saal is so bekend soos byvoorbeeld die Kasteel dat 'n mens sy naam alleen as 'n titel kan gebruik nie. Dieselfde met die Peperbus, Fraserburg. Ek het terloops lank gelede voorgestel dat ons Suid-Afrikaanse plekke se name alleen skryf, byvoorbeeld Wellington, Aberdeen en Bedford, en dan vir buitelandse plekke die land se naam agterna sit, maar daar het niks van gekom nie. Morne (kontak) 14:04, 31 Oktober 2016 (UTC)
Waar daar dubbelsinnigheid is, is die probleem dat mens moet oordeel wat lesers se verwagtinge sal wees, en dit is natuurlik 'n raaiskoot. Verder kan mens seker die kies van titels sien as deel van optimering vir soekenjins om so goed as moontlik op Google, ens. te vaar. Hierdie gevalle sou my nie geweldig pla enige kant toe nie, maar toe ek sien dat daar nie 'n artikel is by Goodnow-saal nie, was dit onverwags. --06:17, 1 November 2016 (UTC)
Ontsluit van "https://af.wikipedia.org/w/index.php?title=Bespreking:Goodnow-saal,_Wellington&oldid=2119382"